જિલ્લા બાળ સુરક્ષા વિભાગના પદ્માબેન શ્રીમાળીએ બાળ કલ્યાણની યોજનાઓ વિશે માહિતી આપતાં અનાથ બાળકો, સીંગલ પેરેંટ બાળકો માટે પાલક યોજના તેમજ યુડીઆઇ કાર્ડ વિશે વિસ્તૃત પુરી પાડી હતી. તેમજ તેમણે કચ્છમાં ૨૨૦ જેટલા બાળકો આ યોજનાનો લાભ લઇ રહ્યા છે તેવું જણાવ્યું હતું. ભુજ નગરપાલિકામાં એનયુએલએમ (રાષ્ટ્રિય શહેરી આજીવિકા મિશન)નો વિભાગ સંભાળતા કિશોરભાઇએ ૨૬૨ નગરપાલિકા અને ૮ મહા નગરપાલિકામાં આ યોજના અમલીકૃત હોવાનું જણાવ્યું હતું. તેમણે શહેરી ફેરિયા, ઘરવિહોણા માટે આશ્રય સ્થાન, સામાજિક ગતિશીલતા, સંસ્થાકિય વિકાસ, સ્વરોજગાર, કૌશલ્ય તાલીમો જેવી વિવિધ યોજનાઓની બહોળી સમજ આપી હતી તેમજ નાગરિકોના પ્રશ્નોના ઉત્તર આપ્યા હતા. માહિતીમિત્ર સંભાળતા અર્બન સેતુના મયુર રાઠોડે માહિતી મિત્રના ઉપયોગ અને તેના લાભો વિશે ઉપસ્થિતોને માહિતગાર કર્યા હતા. કાર્યશાળામાં વોર્ડ નં. ૨ના કાઉન્સીલર કાસમભાઇ, એચઆઇસી સંસ્થાના કાર્યકરો તેમજ વિવિધ કાર્યક્ષેત્રોના કામદારો ઉપસ્થિત રહ્યા હતા.